สังคมข่าวหุ้น
ดัชนีตลาดหุ้นไทยปิดที่ระดับ 1,638.75 จุด เพิ่มขึ้น 5.02 จุด มูลค่าการซื้อขาย 66,000.12 ล้านบาท ยังต้องติดตามการประชุม EU
ดัชนีตลาดหุ้นไทยปิดที่ระดับ 1,638.75 จุด เพิ่มขึ้น 5.02 จุด มูลค่าการซื้อขาย 66,000.12 ล้านบาท ยังต้องติดตามการประชุม EU
30 พ.ค. 2565

ดัชนีตลาดหุ้นไทยปิดที่ระดับ 1,638.75 จุด เพิ่มขึ้น 5.02 จุด มูลค่าการซื้อขาย 66,000.12 ล้านบาท ยังต้องให้ติดตามการประชุมสุดยอดของสมาชิกสหภาพยุโรป (EU) เกี่ยวกับการคว่ำบาตรการนำเข้าน้ำมันจากรัสเซียในวันที่ 30-31 พ.ค., การประชุมรัฐสภาของไทย และการเพิ่มน้ำหนักการลงทุนตลาดหุ้นไทยของ MSCI ที่จะมีผล 31 พ.ค.นี้
BGRIM ส่งซิกรายได้ไตรมาส 2/2565 สดใส จ่อบุ๊กกำลังการผลิตใหม่จากโซลาร์มาเลเซีย 88 เมกะวัตต์ บวกค่าเอฟทีปรับเพิ่ม ขณะที่ช่วงครึ่งหลังปีนี้ทยอยปิดดีล M&amp;A ลุ้นโรงไฟฟ้า LNG to Power เวียดนาม 2-3 โครงการ มิ.ย.นี้ ขนาด 2,000-3,000 เมกะวัตต์/แห่ง ย้ำเป้าครบ 7,200 เมกะวัตต์ภายในปี 2568 และเพิ่มเป็น 10,000 เมกะวัตต์ภายในปี 2573
BTS, BEM และ STEC เข้าซื้อซองประมูลโครงการรถไฟฟ้าสายสีส้ม ช่วงบางขุนนนท์-มีนบุรี (สุวินทวงศ์) มูลค่า 1.4 แสนล้านบาท หลัง รฟม. เปิดจำหน่ายเอกสารสำหรับการคัดเลือกเอกชน (RFP) เมื่อวันที่ 27 พ.ค. เป็นวันแรก จนถึงวันที่ 10 มิ.ย. 2565 และมีกำหนดการให้เอกชนยื่นข้อเสนอภายในเดือน ก.ค. 2565 คาดจะสามารถลงนามในสัญญาร่วมลงทุนได้ภายในปลายปี 2565
ตลาดหลักทรัพย์ฯ ให้ ARIN, BKD, BKD-W2, FSMART, NBC เข้าข่ายมาตรการกำกับการซื้อขายในระดับ 1 ใช้เกณฑ์ห้ามคำนวณวงเงินซื้อขาย และ Cash Balance  (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 30 พ.ค.-17 มิ.ย. 2565 ส่งผลให้สภาพคล่องการเก็งกำไรปรับลง …
CMO ตั้งแต่ปรับโฉมใหม่ ล่าสุดเปิด CM LIVE ได้ไม่นาน ก็คว้าลิขสิทธิ์ถ่ายทอดสดออนไลน์ทั่วโลก คอนเสิร์ต GOT7 “HOMECOMING’ 2022 FANCON”  วง K POP ระดับเวิลด์คลาส ได้รับกระแสตอบรับจากแฟน ๆ ทั่วโลกเป็นอย่างดี โดยตั๋วเข้าชมคอนเสิร์ตหมดทุกที่นั่ง แบบนี้มีแรงลุยคอนเสิร์ตครั้งต่อไป แนวโน้มธุรกิจมีทิศทางที่ดีได้แน่นอน
CPN ราคาหุ้นปรับขึ้นต่อเนื่อง ล่าสุดเปิดโครงการ “เซ็นทรัล จันทบุรี” มิกซ์ยูสแห่งภาคตะวันออก มูลค่า 3,500 ล้านบาท ชูคอนเซ็ปต์ “มหัศจรรย์จันทบุรี” รองรับการขยายตัวด้านเศรษฐกิจและการท่องเที่ยว พร้อมส่งโปรโมชั่นฉลองเปิดศูนย์ฯ ระหว่าง 26 พ.ค.-31 ก.ค. 2565 ลดสูงสุด 50% คาดน่าจะช่วยเสริมผลงานไตรมาส 2 แจ่ม!
TSR เปิดแผนธุรกิจหลังจับมือพันธมิตรใหม่ SABUY เดินหน้าลุยต่อยอดเติมเต็มทั้งธุรกิจผลิตและจำหน่ายเครื่องกรองน้ำ เครื่องทำน้ำแข็ง กลุ่มธุรกิจสินเชื่อ เช่าซื้อรถบรรทุกและสินเชื่อ Floor Plan ฟากซีอีโอ “สยาม อุฬารวงศ์” ลั่นสรุปโครงสร้างธุรกิจที่ชัดเจนได้ราวไตรมาส 4/2565 ประเดิมเพิ่มช่องทางจำหน่ายผลิตภัณฑ์ รับผลิตสินค้าป้อนเครือข่าย รุกขยายตลาดแบบ B2B หนุนยอดขายเติบโตต่อเนื่อง
BJC เดินหน้ากระตุ้นยอดขายกลางปี จัดมหกรรม “besico BEST SELLER” ขนทัพสินค้าเบสิโค (besico) ครอบคลุมกว่า 3,000 รายการ ลดสูงสุด 80% ตอบโจทย์ทุกฟังก์ชันการใช้ชีวิต เอาใจลูกค้าที่ชื่นชอบการตกแต่งบ้านแนวไลฟ์สไตล์ และเครื่องแต่งกายสไตล์เรียบง่าย ดูดี พร้อมกับโปรโมชั่น คุ้ม 3 ต่อ ตั้งแต่วันนี้-6 ก.ค. 2565 ที่บิ๊กซี ไฮเปอร์มาร์เก็ต ทั้ง 147 สาขาทั่วประเทศ